laion/Wikipedia-Exotic huggingface dataset:
Lucky (שיר של רדיוהד)

"Lucky" הוא שיר של להקת רדיוהד, השלישי מאלבום האולפן OK Computer. שוחרר כסינגל בלעדית בצרפת בדצמבר 1997. ב-1995, רדיוהד— הזמר תום יורק, הגיטריסטים ג'וני גרינווד ואד או'בריאן, הבסיסט קולין גרינווד והמתופף פיל סלוואי— היו במסע, לקידום אלבומם השני, The Bends. במהלך בדיקת קול בקונצרט ביוני ביפן, אובריין הפיק צליל פריטה מיוחד, מעל הנאט, שכמה שבועות מאוחר יותר, התפתח ממנו השיר המלא. בשלב זה, פנה המפיק בריאן אינו לרדיוהד בבקשה לתרום ל-The Help Album, אלבום אוסף שהופק על ידי War Child לטובת ילדים שנפגעו במלחמת בוסניה. ההקלטה תוכננה ליום אחד, 4 בספטמבר 1995, ולשחרור מהיר של השיר מאוחר יותר באותו שבוע. השיר הוקלט תוך חמש שעות. ביחדי עם המפיק נייג'ל גודריץ' העריכו כל חברי הלהקה כי "Lucky" היה השיר החזק ביותר שכתבו בשלב זה בקריירה שלהם. כל אחד יודע עליו: הוקלט עבור War Child לא שודר על ידי רדיו1. מי זו שרה? אף אחת שאני מכיר, זה פשוט השם האהוב עליי - תום יורק לשיר אופי רך, הוא מתחיל לאט בפריטת גיטרה עדינה ומתקדם להמנון מקהלה. לאורך כל השיר, אד או'בריין פורט מעל מכווני הגיטרה. עם ההתקדמות הפזמון חוזר, אך באופן אופטימי יותר. לאחר מכן השיר הופך אינסטרומנטלי, ומסתיים עם השורה האחרונה מהפזמון. שיא השיר נוצר מצליל המקהלה של המלוטרון. השיר זכה לביקורות טובות, ובמאי עמוק באדמה, ג'רמי פודסווה, הביע את הערכתו לעוצמה הרגשית שנתן השיר לפרק “Parallel Play”. השיר נכלל גם באוסף עמוק לאדמה 2: הכל מסתיים. Lucky ‏- 4:19 Meeting in the Aisle – ‏ 3:10 Climbing Up the Walls, Fila Brazillia Mix‏ ‏– 6:24 טום יורק - שירה, גיטרה חשמלית, מחשב נייד, תכנות ג'וני גרינווד - גיטרה חשמלית, מלוטרון, אורגן קולין גרינווד - בס, סינת בס אד אובריאן - גיטרה חשמלית, אפקטים, תופים, שירה פיל סלואי - תופים מידע על היצירה "Lucky" באתר מיוזיק בריינז מידע על הסינגל "Lucky" באתר מיוזיק בריינז סרטון השיר "Lucky" באתר יוטיוב תרשים מבנה הגיטרה (מס.2 בתרשים) Footman 2008, p. 113. Irvin, Jim (ביולי 1997), "Thom Yorke tells Jim Irvin how OK Computer was done", Mojo, pp. 100–102 {{citation}}: (עזרה) Randall 2004, p. 129. Sutherland, Mark (31 במאי 1997), "Return of the Mac!", Melody Maker {{citation}}: (עזרה) "Radiohead: The Album, Song by Song, of the Year", HUMO, 22 ביולי 1997 {{citation}}: (עזרה)
דוק (קוף)

דוק (שם מדעי: Pygathrix) הוא סוג של פרימט ממשפחת קופים בעלי זנב המצוי בדרום-מזרח אסיה הכולל 3 מינים. קופים אלה קרובים ללנגור וללנגור האפור והם בעלי גוף בינוני, ראש כתום עם עיניים ואף קטנים ורגליים גדולות צבעוניות. הזנב ארוך והפרווה שחורה לבנה עם מעט אזורים כתומים ואפורים. קופים אלו נמנים עם הקופים הצבעוניים ביותר בטבע. הם חיים בין העצים בחבורות קטנות ובראשם זכר בכיר עם נקבות. מזונם כולל בעיקר עלים, פירות, פרחים וזרעים שונים. דוק אדום שוקיים (Pygathrix nemaeus) דוק שחור שוקיים (Pygathrix nigripes) דוק אפור שוקיים (Pygathrix cinerea) מדיה וקבצים בנושא דוק בוויקישיתוף דוק, באתר ITIS (באנגלית) דוק, באתר NCBI (באנגלית) דוק, באתר Animal Diversity Web (באנגלית) דוק, באתר האנציקלופדיה של החיים (באנגלית) דוק, באתר GBIF (באנגלית) דוק, באתר אנציקלופדיה בריטניקה (באנגלית)
אליפות ברזיל בכדורגל 1961

אליפות ברזיל בכדורגל 1961 (השם הרשמי בזמן קיום המשחקים בפורטוגזית:1961 Taça Brasil) הייתה העונה השלישית של התחרות הארצית בכדורגל שנערכה בברזיל ואורגנה על ידי קונפדרציית הספורט הברזילאית. המשחקים החלו ב-12 ביולי והסתיימו ב-27 בדצמבר 1961. בשנת 2010 התחרות קיבלה הכרה של אליפות ברזיל. בתחרות השתתפו 18 קבוצות שהצגו את מדינות ברזיל. היא נערכה בשיטת הנוקאוט תוך קיום משחק בית ומשחק חוץ. במידה ולא הייתה הכרעה, נערך משחק נוסף. סנטוס זכתה באליפות תוך ניצחון על באהיה בסדרת הגמר. בעקבות הניצחון, הקבוצה העפילה לגביע ליברטדורס פלה, שחקנה של סנטוס כבש 9 שערים וזכה בתואר מלך השערים של האליפות. בשלב הראשון הקבוצות המשתתפות חולקו ל-2 בתים. בית הצפון כלל שמונה קבוצות. בגמר הבית באהיה ניצחה את פורטלזה ועלתה לחצי הגמר הארצי. בית הדרום כלל שמונה קבוצות. בגמר הבית פלומיננסה הפסידה לאמריקה ריו דה ז'ניירו שעלתה לחצי הגמר הארצי. סנטוס ונאוטיקו (רסיפה) העפילו ישירות לחצי הגמר. נתונים מאתר rsssf
גנון גמד

גנון גמד או טלפוין (שם מדעי: Miopithecus) הוא סוג בן 2 מינים של פרימטים החיים ביערות אפריקה הטרופית מקמרון והרפובליקה הדמוקרטית של קונגו עד אנגולה. אורכם של קופים אלה 32-45 ס"מ ומשקלם 0.8 ק"ג בנקבות ו1.3 ק"ג בזכרים. הם בעלי פרווה זהובה-ירוקה והפנים צבעוניות. הם בעלי אף ואזניים קטנים ושפתיים צבעוניות. אזור העיניים והגבות לבנים. הקופים שוכנים ביערות ובביצות שסמוכות למים כמו יערות מנגרובים וכן בגדות נהר. הם שוכנים רוב הזמן על העצים ונעים בקבוצות של 60-100 פרטים. קופים אלה הם פעילי יום, אוכלי כל הניזונים מפירות, עלים, פרחים, צמחי מים, צוף, דבש, ביצם, חרקים ויצורים קטנים נוספים. בסוג זה ישנם 2 מינים: גנון גמד אנגולי (Miopithecus talapoin) גנון גמד גבוני (Miopithecus ogouensis) מדיה וקבצים בנושא גנון גמד בוויקישיתוף גנון גמד, באתר ITIS (באנגלית) גנון גמד, באתר NCBI (באנגלית) גנון גמד, באתר Animal Diversity Web (באנגלית) גנון גמד, באתר האנציקלופדיה של החיים (באנגלית) גנון גמד, באתר GBIF (באנגלית) גנון גמד, באתר אנציקלופדיה בריטניקה (באנגלית)
לנגור זנב-חזיר

לנגור זנב-חזיר (שם מדעי: Simias concolor) הוא מין של קוף ממשפחת קופים בעלי זנב הקרוב לקופי הלנגור והלנגור האפור, אך שייך לסוג יחידי. אורכו של הלנגור 50 ס"מ כשאורך זנבו 15 ס"מ. משקלו מגיע ל-7 ק"ג. הוא בעל פרווה שחורה לגמרי עם פנים כהות בעלות אף ועיניים קטנים ורעמת לחיים. הזנב קטן וכשמו מזכיר זנב של חזיר ומתפתל בקצוות. הקוף בעל זרועות ארוכות העוזרות לו להיאחז בענפים במקום הזנב. הוא ניזון מעלים בתוספת פירות ופירות יער. הוא פעיל במשך היום ונע בחבורות קטנות ביערות הסבוכים. נדיר שהוא יורד לקרקע. קוף זה מצוי רק ביערות של סומטרה שבאינדונזיה ומצוי בסכנת הכחדה חמורה. הם בסכנה עקב פגיעה בבית גידולם, סחר בחיות לגידול בשבי ותחרות עם אנשים. רבים מהם נהרגים בידי ציידים. קוף זה מצוי בין 25 הקופים המאוימים ביותר בעולם. Simias concolor concolor Simias concolor siberu מדיה וקבצים בנושא לנגור זנב-חזיר בוויקישיתוף לנגור זנב-חזיר, באתר ITIS (באנגלית) לנגור זנב-חזיר, באתר NCBI (באנגלית) לנגור זנב-חזיר, באתר Animal Diversity Web (באנגלית) לנגור זנב-חזיר, בבסיס הנתונים ARKive (באנגלית) לנגור זנב-חזיר, באתר האנציקלופדיה של החיים (באנגלית) לנגור זנב-חזיר, באתר GBIF (באנגלית) לנגור זנב-חזיר, באתר אנציקלופדיה בריטניקה (באנגלית) לנגור זנב-חזיר באתר הרשימה האדומה של IUCN
ארנסטס שטקוס

ארנסטס שטקוס (בליטאית: Ernestas Šetkus; נולד ב-25 במאי 1985) הוא כדורגלן עבר ליטאי ששיחק בעמדת השוער. שטקוס התחיל את הקריירה שלו בז'לגיריס וילנה. בעונת 2009 חתם בטאוראס טאורגה ולאחר מכן חזר לז'לגיריס. באוגוסט 2010 חתם באולימפיאקוס ניקוסיה מליגת העל הקפריסאית, וב-2 באוקטובר 2010 ערך את הופעת הבכורה שלו בקבוצה, במשחק מול א.א.פ. פאפוס. בקיץ 2012 חתם בבוטב פלובדיב מליגת העל הבולגרית. ב-11 באוגוסט 2012 ערך את הופעת הבכורה שלו בקבוצה, בניצחון 0–3 על סלביה סופיה. ב-31 בינואר 2013 שוחרר מהקבוצה וכעבור כחודש חתם בהומל מליגת העל הבלארוסית. ביולי 2013 שב לקפריסין וחתם בנאה סלמיס פמגוסטה. ביולי 2014 חתם בקרקירה, העולה החדשה לליגת העל היוונית. בקיץ 2015 חתם בסיוואספור הטורקית עמה ירד לליגה השנייה בסיום העונה. בקיץ 2016 חתם בדן האג מליגת העל ההולנדית, במדיה שיחק עונה אחת. ב-12 ביולי 2017 חתם בהפועל חיפה. במחזור הפתיחה של עונת 2017/2018 ערך את הופעת הבכורה שלו בליגת העל, בניצחון 1–3 על הפועל אשקלון. בתום העונה זכה עם הקבוצה בגביע המדינה, לאחר ניצחון 3–1 על בית"ר ירושלים במשחק הגמר. ב-7 בינואר 2019 חתם בבית"ר ירושלים לשנתיים החל מתחילת עונת 2019/2020, אך ב-20 ביוני 2019 חתם בהפועל באר שבע לשנתיים עם אופציה לעונה נוספת, בשכר של כ-250 אלף אירו לעונה. בתום העונה זכה עם הקבוצה בגביע המדינה השני שלו, אך לא שותף במשחק הגמר. ב-22 ביולי 2020 חתם לשנתיים בהפועל תל אביב. ב-24 באוגוסט 2020 ערך את הופעת הבכורה שלו במועדון, בהפסד 1–4 למכבי פתח תקווה בגביע הטוטו, ובסיום אותה העונה העפיל עם הקבוצה לגמר גביע המדינה, בו הפסידה הפועל 1–2 למכבי תל אביב לאחר הארכה. ב-6 בפברואר 2023 הודיע על פרישה מכדורגל. שטקוס ערך את הופעת הבכורה שלו בנבחרת ליטא ב-25 במרץ 2011, בניצחון 0–2 על פולין. לאחר מינויו של אדגראס יאנקאוסקאס לאימון הנבחרת ביוני 2016, הפך לשוער הבכיר של הנבחרת. הפועל חיפה גביע המדינה: 2017/2018 אלוף האלופים: 2018/2019 הפועל באר שבע גביע המדינה: 2019/2020 מדיה וקבצים בנושא ארנסטס שטקוס בוויקישיתוף ארנסטס שטקוס, ברשת החברתית אינסטגרם ארנסטס שטקוס, באתר ההתאחדות לכדורגל בישראל ארנסטס שטקוס, באתר Transfermarkt ארנסטס שטקוס, באתר Soccerway ארנסטס שטקוס, באתר WorldFootball.net ארנסטס שטקוס, באתר National Football Teams ארנסטס שטקוס, באתר FootballDatabase.eu עינת הירש, ‏יש שוער: ארנסטס שטקוס חתם בהפועל חיפה, באתר ערוץ הספורט, 12 ביולי 2017 מוטי פשכצקי, ‏יש שוער: ארנסטס שטקוס סיכם בהפועל ב"ש לשנתיים, באתר ערוץ הספורט, 20 ביולי 2020 נדב צנציפר, שטקוס חתם בהפועל ת"א, טועמה מונה לעוזר מאמן, באתר ynet, 22 ביולי 2020 ארנסטס שטקוס בפוסט פרישה: "זה ההישג הכי גדול שלי", באתר וואלה, 6 בפברואר 2023 הפניה תבנית:Liab4/שוער העונה בליגת העל (ארגון שחקני ושחקניות הכדורגל)
חיות שוכנות עצים

חיות שוכנות עצים (באנגלית: Arboreal) הם מינים של בעלי חיים החיים בין צמרות העצים או מבקרים בהם ויודעים איך לטפס עליהם מהקרקע ולנוע עליהם. צורות הטיפוס משפיעה על מבנה הגוף והרגלי חייו של בעל החיים, כשהמינים המתמחים ביותר כמעט ולא עוזבים את העצים והענפים. צורות הטיפוס עוזרת לבעלי החיים גם בטיפוס מעל סלעים או קירות. ישנם מינים מטפסים מכל קבוצה גדולה של חיות, למעט מאלה השוכנים בים (כמו הדגים). רוב חסרי החוליות קטנים מאוד ויכולים לטפס בקלות על ענפים ולחלקם ישנו ריר המדביק אותם לענף. כך חשופיות יכולות להתקדם ללא רגליים. כך גם חלזונות וכמה מהחלזונות חיים בעיקר על העצים. לאחרים רגליים רבות העוזרות להם להיתפס בקרסים בין חורי הגזע ולנוע מעלה. החרקים יכולים לעוף עם כנפיהם אל העלים ורבים מהם חיים בין העצים כל חייהם, חלקם גם דומים לעלים כמו המקלונאים או גמלי שלמה. גם העכבישים המותחים קורים ומגיעים מענף לענף מבלי לרדת לקרקע ושם טווים את רשתותיהם. ישנם אפילו כמה סרטנים שוכני עצים כמו סרטן הקוקוס. מבין החולייתנים ישנם מיני צפרדעים בעלי גוף קטן וכפות רחבות בעלות קרום איתם הם נעים על העלים ו"נדבקים אליהם" הצפרדע המעופפת יכולה גם לדאות עם קרומי אצבעותיה מעץ לעץ. גם רוב הזוחלים יכולים לטפס על ידי התלפפות סביב הענפים או בשימוש בטפרים חזקות וזנב נצמד. הזיקיות בעלות כפות גדולות ואצבעות המפוצלות לשניים וזנב לופתני. השממיות בעלות כריות הצמדה חזקות איתם הם יכולים לנוע מעל קירות אנכיים. רוב העופות יכולות לעוף אל הענפים והרבה מהם מרגישים בנוח להימצא בינות הענפים. חלקם יודעים גם לטפס עליהם ואף להיתלות הפוכים. כך גוזל ההואצין יכול לטפס מהקרקע אל העצים, תוכי דררה, נקריים וטפסי העצים שאצבעותיהם מפוצלות ל-2. מבין היונקים קבוצות רבות חיות בין ענפי העצים. העיקריים שבהם הם הפרימטים בהם מינים רבים לא רק מטפסים מיומנים אלא גם קופצים למרחקים מרשימים מאוד בין הענפים, ביניהם הגיבונים, קוף העכביש המשתמש בזנבו כדי לתפוס ענפים, גלגו, טרסיוס, לוריס שלוח ולמורים היודעים כולם לקפץ לאורך מרשים, השימפנזה היכולה לנוע במהירות מקרקע היער לצמרות, קופי הקולובוס והשאגן ועוד רבים. קבוצות נוספות כוללות את דובי הנמלים בעלי הזנב הלופת והעצלנים הנתלים הפוך ומשתמשים בטפרי הקרס שלהם להיתפס. מבין הטורפים בולטים החתוליים כמו הנמר, הסרוול, חתול בר ועוד, גחניים, נמייתיים, מגוון סמוריים, הראקון, החוטמן ודביבון לופת ואפילו כמה דובים כמו דוב מלאי, פנדה ענקית או דוב שחור. מבין המכרסמים ישנם את הסנאיים השונים ובעיקר סנאים דואים, סמרניים, אוגריים שונים ועכברון הקמה. מבין הכיסאים ישנם את הקואלה, הצופון, פוסום זנב-מברשת, נמיית הכיס, כיסנאי דואה ומיני האופוסום. עוד קבוצות כוללות את העטלפים הנתלים הפוך על הענפים, חדפי עצים, גלשנאים ושפניים. מינים נוספים חיים באזורים הרריים ומתואמים לטיפוס מעט דומה לטיפוס על עצים, אך תנועתם היא בעיקר בקפיצות גבוהות או צעידות אופקיות ולא בטיפוס אנכי, למשל יעלים או עזים. לעיתים מינים אלה יצליחו בעזרת כישוריהם לטפס על עצים נמוכים. לביאה על ענף לוריס איטי דררה מצויה סנאי אדום מטפס נחש העפאים עזים על ארגן במרוקו. מבנה גופם של העזים מותאם לחיים על סלעים לא יציבים והם מצליחים גם לטפס על עצים נמוכים.
דוכסות פרנקוניה

דוכסות פרנקוניה הייתה אחת מחמש הדוכסויות השבטיות שהתקיימו בממלכת גרמניה בימי הביניים, ומשליטיה יצאו גם כמה ממלכי גרמניה וקיסרי האימפריה הרומית הקדושה. במהלך התפרקות האימפריה הקרולינגית קמה דוכסות בפרנקוניה בשטחי אוסטרזיה, ולאחר הקמת לותרינגיה קיבלה את צורתה הסופית. שלא כמו הדוכסויות האחרות, בפרנקוניה לא התפתח שלטון פוליטי יציב, אם כי לשושלת הסאלית היו שטחים נרחבים בשטחי הדוכסות. בשנת 911 נבחר קונרד הצעיר למלך גרמניה, אולם לאחר מותו הוכתר היינריך "הצייד" מסקסוניה למלך גרמניה במקומו. בשנת 938 מרד בנו של קונרד - אברהרד, דוכס פרנקוניה באוטו הראשון, מלך גרמניה בנו של היינריך הראשון, אולם הוא הובס בשנת 939 בקרב אנדרנך ונהרג. לאחר מותו לא מינה אוטו דוכס חדש לדוכסות, וקמו בשטחיה בישופויות ורוזנויות עצמאיות. בשנת 1024 עלו לשלטון באימפריה הרומית הקדושה בני השושלת הסאלית, שמרכזם היה בפרנקוניה הריינית, ונטלו לעצמם את התואר "דוכסי פרנקוניה". בשנת 1039 מת קונרד השני, קיסר האימפריה הרומית הקדושה, ולאחר מותו קמו בשטחי הדוכסות ארכיבישופות מיינץ, בישופות שפייר, בישופות וורמס ורוזנות הסן, וכן הרבה בישופויות ורוזנויות קטנות. בשנת 1093 מסר היינריך הרביעי, קיסר האימפריה הרומית הקדושה את שטחי פרנקוניה הריינית להיינריך מלאך, שהקים את רוזנות הפלטינט שעל הריין בשטחי לורן התחתית ואאכן, ולימים הפכה לנסיכות הבוחר מפפאלץ. בשנת 1168 מסר פרידריך הראשון, קיסר האימפריה הרומית הקדושה את התואר "דוכס פרנקוניה" לבישוף וירצבורג, והתואר נשאר בידי הבישופים על לפירוק הדוכסות בשנת 1803 וצירופה לנסיכות הבוחר מבוואריה. בשנת 1814 צורפו רוב שטחי פרנקוניה לממלכת בוואריה, וכיום מחזיק פרנץ, דוכס בוואריה גם בתואר "דוכס פרנקוניה". דוכסות פרנקוניה באנציקלופדיה בריטניקה
רון נשיאל

רון נשיאל (נולד ב-18 בספטמבר 1962) הוא עיתונאי ושדרן רדיו ישראלי. מגיש את התכנית "מגזין שבת" ברשת ב' ב"כאן". הגיש את התכנית "יומן השבוע" ברשת ב' ובתאגיד כאן מ-2015 עד 2020. רון נשיאל החל לעבוד בקול ישראל בשנת 1990, תחילה ככתב לענייני משפט בתל אביב, ולאחר מכן כמגיש יומני חדשות ותוכניות אקטואליה. בנוסף, שימש עורך חדשות, היה מהמגישים הראשונים של תוכנית האקטואליה "כל היום" וייסד את התכנית "מעבירים לראשון". משנת 2015 הוא התחיל להגיש את תוכנית הרדיו השבועית "יומן השבוע". בשנת 2016 הצטרף לתאגיד השידור הישראלי, ומשנת 2017, עם פתיחת התאגיד, הגיש את התכנית "יומן השבוע" בתחנת כאן ב'. נשוי לעיתונאית אורית לביא-נשיאל. רון נשיאל, ברשת החברתית אקס (טוויטר) רון נשיאל, אמצע הדרך למטה, באתר העין השביעית רון נשיאל, אל תיתנו להם מילונים, באתר העין השביעית, 1 במאי 1998 נועה פרייס, חדש בקיוב: מי זז השבוע?, באתר וואלה, 4 באוגוסט 2016 אלכסנדר כץ, מה שלא הורג, מחשל: חודשיים אחרי שנעלמה - רשת ב' מחזירה את 'יומן השבוע', באתר אייס, 29 בנובמבר 2015 יומן השבוע עם רון נשיאל, באתר כאן
נאוטיקו

נאוטיקו (בפורטוגזית: Clube Náutico Capibaribe) הוא מועדון כדורגל ברזילאי המייצג את העיר רסיפה שבברזיל. המועדון משחק בסרייה ג' שהיא הליגה השלישית בברזיל. המועדון הוקם בשנת 1901 ושיחק באליפות פרנמבוקו. במהלך השנים הוא זכה באליפות פרנמבוקו 22 פעמים. במסגרת הארצית, המועדון שיחק שנים רבות בליגה הבכירה. בשנת 1967 הוא הגיע למשחק הגמר של אליפות ברזיל. מדיה וקבצים בנושא נאוטיקו בוויקישיתוף אתר האינטרנט הרשמי של נאוטיקו (בגרמנית) נאוטיקו, ברשת החברתית פייסבוק נאוטיקו, ברשת החברתית אקס (טוויטר) נאוטיקו, ברשת החברתית אינסטגרם נאוטיקו, באתר פליקר פרופיל, באתר Transfermarkt פרופיל, באתר Soccerway פרופיל, באתר FootballDatabase.eu ערך זה הוא קצרמר בנושא מועדוני כדורגל. אתם מוזמנים לתרום לוויקיפדיה ולהרחיב אותו.
צב רך פפואני ענק

צב רך פפואני ענק (שם מדעי: Pelochelys bibroni) הוא מין של צב ממשפחת צבים רכים המצוי במים מתוקים ומליחים בדרום-מזרח אסיה עד צפון אוסטרליה. צב זה הוא השני במיני צבי המים המתוקים, לאחר המין הקרוב צב רך אסייתי ענק. הוא יכול להגיע לאורך 1 מ' ולמשקל 120 ק"ג. הצב בעל שריון רך ועם צוואר וראש גדולים. הראש מוארך ובעל חדק אך עיניו קטנות. הכפות גדולות ויש עליהם טפרים גדולים. צב זה מצוי במי נהרות ותעלות אך גם במים מליחים ושפכי נהרות. הוא מצוי מדרום סין עד לצפון אוסטרליה. זהו צייד תת-מיימי הניזון ממארב מטרף שהוא שואב בפיו העצום. הוא ניזון מסרטנים, רכיכות, דגים וגם מצמחייה. לצב ישנו טורף עיקרי יחיד - תנין הים. הצב מקנן בסמוך לחופי נהרות בהם מתרבים גם תנינים ומתרבה בצורה דומה למין הקרוב אליו צב אף-חזיר. ייתכן כי כך הוא מונע התקפה מהם. צב רך פפואני ענק, באתר ITIS (באנגלית) צב רך פפואני ענק, באתר NCBI (באנגלית) צב רך פפואני ענק, באתר Animal Diversity Web (באנגלית) צב רך פפואני ענק, בבסיס הנתונים ARKive (באנגלית) צב רך פפואני ענק, באתר האנציקלופדיה של החיים (באנגלית) צב רך פפואני ענק, באתר GBIF (באנגלית) צב רך פפואני ענק באתר הרשימה האדומה של IUCN
צב רך פפואני ענק צפוני

צב רך פפואני ענק צפוני (שם מדעי: Pelochelys signifera) הוא מין של צב ממשפחת צבים רכים המצוי במים מתוקים בגינאה החדשה. צב זה קרוב למינים הענקיים צב רך אסייתי ענק וצב רך פפואני ענק ובעבר היה שייך למיניהם. הוא הפך למין עצמאי ב-2002. כמותם זהו צב גדול מאוד. הוא נפוץ בביצות ובנהרות ושפכי נהרות בגינאה החדשה. הוא ניזון בעיקר ממזון מהחי. לא ידוע על מין זה הרבה. צב רך פפואני ענק צפוני, באתר ITIS (באנגלית) צב רך פפואני ענק צפוני, באתר Animal Diversity Web (באנגלית) צב רך פפואני ענק צפוני, באתר GBIF (באנגלית) צב רך פפואני ענק צפוני באתר הרשימה האדומה של IUCN
צב רך ענק

צב רך ענק (שם מדעי: Pelochelys) הוא סוג של צב ממשפחת צבים רכים שחי בהודו ודרום-מזרח אסיה. בסוג זה המינים הגדולים ביותר במשפחה. אורכם של צבים אלה יכול לעלות 1.8 מטרים ומשקלם עד 120 ק"ג. השריון קטן וצבעו אפור עד חום. הוא רך ולא בולט והצוואר גדול וגם כפות הרגליים. הראש קטן ומוארך והוא חסר שיניים אך בעל חדק גדול. צבים אלה הם שחיינים טובים למרות גודלם והם צוללים ומתחבאים לטרף קטן שהם תופסים. צב רך פפואני ענק (Pelochelys bibroni) צב רך אסייתי ענק (Pelochelys cantorii) צב רך פפואני ענק צפוני (Pelochelys signifera) מדיה וקבצים בנושא צב רך ענק בוויקישיתוף צב רך ענק, באתר ITIS (באנגלית) צב רך ענק, באתר NCBI (באנגלית) צב רך ענק, באתר Animal Diversity Web (באנגלית) צב רך ענק, באתר האנציקלופדיה של החיים (באנגלית) צב רך ענק, באתר GBIF (באנגלית)
צב רך כהה ענק

צב רך כהה ענק (שם מדעי: Rafetus) הוא סוג של צב ממשפחת צבים רכים שחי בנהר היאנגצה ובנהרות במזרח התיכון, בעיקר בנהר הפרת. אלו מיני צבים ענקיים. הם יכולים להגיע למשקל של 200 ק"ג. הם בעלי שריון מגודל לעומת שאר הצבים הרכים וצבעו כהה עד אפור. הם בעלי כפות גדולות וראש גדול עם חדק מעל הפה. ראייתם חלשה. צב רך ענק יאנגצי (Rafetus swinhoei) צב רך הפרת (Rafetus euphraticus) צב נוסף - צב הואן קיאן אולי נחשב למין עצמאי נכחד שמקובל במיתולוגיה הסינית צב זה נושא על גבו את כדור הארץ. כיום רואים בו מין מוטל בספק. מדיה וקבצים בנושא צב רך כהה ענק בוויקישיתוף צב רך כהה ענק, באתר ITIS (באנגלית) צב רך כהה ענק, באתר NCBI (באנגלית) צב רך כהה ענק, באתר Animal Diversity Web (באנגלית) צב רך כהה ענק, באתר האנציקלופדיה של החיים (באנגלית) צב רך כהה ענק, באתר GBIF (באנגלית)
אליפות ברזיל בכדורגל 1962

אליפות ברזיל בכדורגל 1962 (השם הרשמי בזמן קיום המשחקים בפורטוגזית:1962 Taça Brasil) הייתה העונה הרביעית של התחרות הארצית בכדורגל שנערכה בברזיל ואורגנה על ידי קונפדרציית הספורט הברזילאית. המשחקים החלו ב-2 בספטמבר 1962 והסתיימו ב-2 באפריל 1963. בשנת 2010 התחרות קיבלה הכרה של אליפות ברזיל. בתחרות השתתפו 18 קבוצות שהצגו את מדינות ברזיל. היא נערכה בשיטת הנוקאוט תוך קיום משחק בית ומשחק חוץ. במידה ולא הייתה הכרעה, נערך משחק נוסף. סנטוס זכתה באליפות תוך ניצחון על בוטפוגו בסדרת הגמר. זו הייתה הזכייה השנייה ברציפות. הקבוצות שהשתתפו במשחק הגמר העפילו לגביע ליברטדורס. קואוטיניו, שחקנה של סנטוס כבש 7 שערים וזכה בתואר מלך השערים של האליפות. בשלב הראשון הקבוצות המשתתפות חולקו ל-2 בתים. בית הצפון כלל שמונה קבוצות. בגמר הבית רסיפה ניצחה את קמפיננסה ועלתה לחצי הגמר הארצי. בית הדרום כלל שמונה קבוצות. בגמר הבית מועדון ספורט אינטרנסיונל ניצחה את קרוזיירו ועלתה לחצי הגמר הארצי. סנטוס ובוטפוגו העפילו ישירות לחצי הגמר. נתונים מאתר rsssf
חומצה על-כלורית

חומצה על-כלורית (בלועזית: חומצה פרכלורית, Perchloric acid) היא חומצה חזקה ביותר. החומצה מורכבת מאטום כלור (ערכיות 7) המחובר בשלושה קשרים קוולנטיים כפולים לשלושה אטומי חמצן (ערכיות 6), ובקשר קוולנטי יחיד לאטום חמצן, הקשור בקשר קוולנטי לאטום מימן (ערכיות 1). כל אטום שואף למלא את רמת האנרגיה האחרונה שלו בשמונה אלקטרונים. לכן קיומם של שלושה קשרים קוולנטים של אטום הכלור עם שלושה אטומי חמצן, מותיר את הרמה האחרונה שלו עם אלקטרון בודד, מאחר שהחמצן הוא מאוד אלקטרושלילי. הקשר היחיד מרוקן, למעשה, את הרמה האחרונה של אטום הכלור, מה שמותיר את רמת האנרגיה שמתחתיה עם שמונה אלקטרונים, מצב יציב של אטום הכלור. כעת גם אטומי החמצן במצב יציב כיוון שלכל אטום חמצן, הקשור בקשר כפול לאטום הכלור, נוספו שני אלקטרונים שהשלימו את רמת האנרגיה האחרונה של חמצן לשמונה אלקטרונים. לאטום החמצן הקשור בקשר יחיד לאטום הכלור, נוסף אלקטרון בודד, שיחד עם האלקטרון שנוסף אליו כתוצאה מהקשר הקוולנטי עם אטום המימן, השלים את רמת האנרגיה האחרונה שלו לשמונה אלקטרונים. מבנה זה הוא ההסבר לחוזקה הרב של החומצה: שלושת אטומי החמצן, הקשורים לכלור בקשר כפול, מושכים אליהם את האלקטרונים בחוזקה, מאחר שהחמצן הוא יסוד אלקטרושלילי מאוד. כתוצאה מכך, אטום הכלור נשאר עם מטען חלקי חיובי גדול, ומושך אליו, באופן חזק מהרגיל, את האלקטרון שנמצא בקשר יחיד עם אטום החמצן הרביעי. החמצן בתגובה מפצה על האלקטרון בכך שהוא מושך בצורה חזקה מאוד את האלקטרון של הקשר עם אטום המימן. כתוצאה מכך אטום המימן, שהוא פחות אלקטרושלילי מכולם, נותר עם מטען חלקי חיובי גדול מאוד. לכן הוא נוטה להיפרד מהמולקולה ולהשאיר את האלקטרון אצל אטום החמצן הקשור אליו. סתירה של חומצה על כלורית נותנת מלחי פרכלורט. מדיה וקבצים בנושא חומצה על-כלורית בוויקישיתוף
לויט

לֵוִיט (או לוית) הוא שם משפחה יהודי הנגזר מהשם "לוי". השם יכול גם להיות קשור במילה "אריה" שהיא גם כינוי ליהודה, בתרגומה לשפות אירופאיות, כגון "לובה" בגרמנית ו"לב" או "לייב" ביידיש. בחלק מהמקרים השם קשור בשמות של מקומות. האם התכוונתם ל... אורי לויט – איש עסקים, כלכלן, יזם ובנקאי ישראלי אלחי לויט – שחקן ישראלי אסתר לויט – פעילה חברתית ישראלית, "הדודה של החיילים" ג'וזף גורדון-לוויט – שחקן יהודי-אמריקאי ישעיהו לויט – עורך דין, עיתונאי, סופר ומתרגם ישראלי מוריץ לויט – שחמטאי יהודי-גרמני מיכאל לויט – ביופיזיקאי אמריקאי-ישראלי מיכל לויט – מאיירת, מעצבת גרפית וציירת ישראלית מרים לוית – פסנתרנית ומורה לפסנתר ישראלית ענת לויט – סופרת, משוררת, עורכת ומבקרת ספרות ישראלית ענת לויט (שחיינית) – שחיינית עבר ישראלית רון לויט (אנ') – שחקן יהודי-אמריקאי רוני לוית – מעצבת גרפית ישראלית מקור השמות לויט (Levith), לויט (Levit) וליויט, באתר אנו – מוזיאון העם היהודי
בישופות וירצבורג

בישופות וירצבורג (גרמנית: Großherzogtum Würzburg) הייתה אחת ממדינות האימפריה הרומית הקדושה, שהוקמה בשטחי פרנקוניה, והתקיימה עד לחילון האימפריה בשנת 1803. בשנת 743 הקים בורכארד מווירצבורג בישופות בשטח העיר וירצבורג, ובשנת 1168 קיבל הבישוף הרולד פון הוכהיים את התואר נסיך-בישוף, ובנוסף קיבל מפרידריך הראשון, קיסר האימפריה הרומית הקדושה את התואר דוכס פרנקוניה. בהמשך הושמט התואר מתארי הבישופים, אולם בשנת 1442 חזרו הבישופים להחזיק בתואר "דוכס פרנקוניה", ובשנת 1500 צורפה הבישופות למעגל הפרנקוני של האימפריה. בשלום לינוויל בשנת 1801, הפכו שטחי הבישופות לנסיכות חילונית, ובשנת 1803 צורפו לנסיכות הבוחר מבוואריה. באותה שנה קיבל פרדיננד השלישי, הדוכס הגדול של טוסקנה את נסיכות הבוחר מזלצבורג, כפיצוי על הדוכסות הגדולה של טוסקנה שנלקחה ממנו. בחוזה פרסבורג בשנת 1805 צורפו שטחי נסיכות הבוחר מזלצבורג לאימפריה האוסטרית, וכפיצוי קיבל פרדיננד את שטחי בישופות וירצבורג לשעבר כנסיכות בוחר, ולאחר תקופה קצרה שודרגה נחלתו לדוכסות גדולה. לאחר פירוקה של האימפריה הרומית הקדושה הצטרפה הדוכסות הגדולה של וירצבורג לקונפדרציה של הריין, ובשנת 1810 צורפה לדוכסות העיר שוויינפורט. ב-26 באוקטובר 1813 לאחר תבוסתו של נפוליאון בקרב לייפציג, ביטל פרדיננד את בריתו עם נפוליאון. ב-3 ביוני 1814 נחתמה אמנה בין אוסטריה לבוואריה, ולפיה צורפו שטחי הדוכסות לממלכת בוואריה, ואילו פרדיננד קיבל בחזרה את השליטה בדוכסות הגדולה של טוסקנה. מדיה וקבצים בנושא בישופות וירצבורג בוויקישיתוף
צב רך קטן-ראש

צב רך קטן-ראש (שם מדעי: Chitra) הוא סוג של צב ממשפחת צבים רכים בעלי ראשים קטנים. אורכם של צבים אלה יכול להגיע ל-1.5 מ'. הם בעלי שריון רך בצבע ירוק-כחול והקצוות כתומים. הצוואר גדול אך הראש והזנב קטנים. צבים אלה שוחים ברחבי בריכות, אגמים, נהרות וביצות מהודו ועד אינדונזיה. צב רך אסייתי קטן-ראש (Chitra chitra) צב רך הודי קטן-ראש (Chitra indica) צב רך בורמזי קטן-ראש (Chitra vandijki) מדיה וקבצים בנושא צב רך קטן-ראש בוויקישיתוף צב רך קטן-ראש, באתר ITIS (באנגלית) צב רך קטן-ראש, באתר NCBI (באנגלית) צב רך קטן-ראש, באתר Animal Diversity Web (באנגלית) צב רך קטן-ראש, באתר האנציקלופדיה של החיים (באנגלית) צב רך קטן-ראש, באתר GBIF (באנגלית)
צב רך אמריקני

צב רך אמריקני (שם מדעי: Apalone) הוא סוג של צב ממשפחת צבים רכים החי באמריקה הצפונית מקנדה ועד צפון מקסיקו. צבים אלה בעלי חוטם מוארך ואף דמוי חדק והם בעלי שריון שטוח וראש קטן. הם חיים במקווי מים ומותאמים לחיים בהם באמצעות כפותיהם הגדולות ושריונם השטוח. צבעם ירוק כהה עד שחור. הבטן לבנה או צהובה. הצבים חיים במקווי מים רדודים ואיטיים ומחפשים טרף מימי. צב רך פלורידה (Apalone ferox) צב רך חלק (Apalone mutica) צב רך קוצני (Apalone spinifera) מדיה וקבצים בנושא צב רך אמריקני בוויקישיתוף צב רך אמריקני, באתר ITIS (באנגלית) צב רך אמריקני, באתר NCBI (באנגלית) צב רך אמריקני, באתר Animal Diversity Web (באנגלית) צב רך אמריקני, באתר האנציקלופדיה של החיים (באנגלית) צב רך אמריקני, באתר GBIF (באנגלית)